**LIETUVOS RESPUBLIKOS AMBASADA NYDERLANDŲ KARALYSTĖJE**

**AKTUALIOS EKONOMINĖS INFORMACIJOS SUVESTINĖ**

2022 m. spalio 6 – lapkričio 7 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | |
| Spalio 20 d. | Per pastaruosius 12 mėn. NL fermose utilizavo 5,8 mln. paukščių (98 paukščių gripo protrūkio vietos). Įmonėje Heythuysen dėl vieno protrūkio utilizuota 300 000 vištų - tai didžiausio masto utilizavimas Nyderlandų istorijoje. | <https://nltimes.nl/2022/10/20/six-million-birds-culled-dutch-bird-flu-response-12-months-record-300000-today> |  |
| Lapkričio 4 d. | NL vyriausybė nustos teikti eksporto draudimą iškastinio kuro projektams užsienyje, kuriuose dalyvauja NL įmonės, nebent projektas būtų suderinamas su tarptautiniu klimato tikslu apriboti visuotinį atšilimą iki 1,5 laipsnio. Tad įmonės, norinčios tęsti projektus, turės susirasti privatų draudiką. 2021 m. NL vyriausybė buvo apdraudusi 5 mlrd. EUR vertės iškastinio kuro projektus. | <https://www.dutchnews.nl/news/2022/11/dutch-to-phase-out-export-credits-for-fossil-fuel-projects/> |  |
|  |  |  |  |
| **Investicijoms pritraukti į Lietuvą aktuali informacija** | | | |
| Spalio 19 d. | Maisto pristatymo įmonė Deliveroo, NL veikusi nuo 2015 m., lapkričio pabaigoje pasitrauks iš NL rinkos. Įmonė argumentuoja, kad jos pozicijos NL rinkoje nebuvo pakankamai geros, o situacijos pakeitimas reikalautų daug investicijų. NL rinka pirmąjį š.m. pusmetį sudarė tik 1% visų įmonės užsakymų. | <https://nltimes.nl/2022/10/19/deliveroo-pulling-netherlands-next-month-couriers-will-compensated> |  |
|  |  |  |  |
| **Lietuvos verslo plėtrai aktuali informacija** | | | |
| Spalis | Augant energijos kainoms, NL vyriausybė pasiūlė 3 mlrd. EUR vertės paramos smulkioms ir vidutinėms įmonėms (iki 250 darbuotojų) paketą, kuris būtų įgyvendinamas nuo kitų metų sausio mėn. Verslininkai, skiriantys 12,5% savo apyvartos energijos sąskaitoms apmokėti, gali kreiptis į vyriausybę paramos. Valstybės išmoka gali siekti iki 50% energijos sąskaitos ir ne daugiau kaip 160 tūkst. EUR | <https://business.gov.nl/amendment/help-energy-bills-sme/>  <https://business.gov.nl/running-your-business/environmental-impact/energy/energy-prices-support-for-entrepreneurs/> |  |
|  |  |  |  |
| **Lietuvos turizmo sektoriui aktuali informacija** | | | |
| Spalio 20 d. | Remiantis „Greenpeace“ užsakytu tyrimu, per pirmuosius 9 šių metų mėnesius įvyko 16 147 privatūs skrydžiai į Schiphol ir Roterdamo oro uostus ir iš jų, išmetant 56 kilotonų CO2. Per visus 2019 m. įvyko 14 672 privatūs skrydžiai. „Greenpeace“ kviečia uždrausti privačius skrydžius. | <https://nltimes.nl/2022/10/20/private-jets-take-schiphol-rotterdam-hague-greenpeace-calls-ban> |  |
|  |  |  |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| Spalio 25 d. | ASML, NL įmonė ir pasaulinė puslaidininkių gamybos įrenginių lyderė nurodė savo padaliniams JAV nebeaptarnauti klientų Kinijoje, kol vertinamos sankcijos – JAV draudimas į Kiniją vežti puslaidininkių įrangą, kurios negali tiekti konkurentai. | <https://www.reuters.com/technology/semiconductor-supplier-asmi-beats-its-q3-revenue-guidance-2022-10-25/> |  |
| Spalio 25 d. | Pagal Pasaulio intelektinės nuosavybės organizacijos paskelbtą Globalų inovacijų indeksą, NL užima 4-ą vietą Europoje ir yra 5 šalis pagal inovatyvumą pasaulyje. | <https://www.iamsterdam.com/en/business/news-and-insights/news/2022/the-netherlands-5th-in-the-2022-global-innovation-index> |  |
| Spalio 11 d. | NL programinės įrangos vystymo įmonė Blis Digital įsigijo lietuvišką programinės įrangos įmonę Hiper. Pranešime spaudai rašoma, kad trūkstant darbuotojų, įmonės vis dažniau dairosi į Rytų rinką, o lietuvių darbo kultūra labai atitinka olandišką. Primenama, kad biurus Lietuvoje turi Centric, Booking.com, Macaw, Convious, Hyarchis. | <https://www.computable.nl/artikel/nieuws/development/7420980/250449/blis-digital-lijft-litouwse-hiper-in.html> |  |
|  |  |  |  |
| **Lietuvos ekonominiam saugumui aktuali informacija** | | | |
| Spalio 11 d. | Ispanijos naftos ir dujų bendrovė „Cepsa“ ir NL Roterdamo uostas sutarė kurti „žaliąjį vandenilio koridorių“ - pasirašytu susitarimu pirmą kartą siekiama sujungti Pietų Europos saulės energijos potencialą su Šiaurės Europos paklausą energijai. „Cepsa“ planuoja jau 2027 m. pradėti gabenti žaliąjį vandenilį į Roterdamą (amoniako forma). Roterdame gautas vandenilis bus panaudojamas vietoje arba vamzdžiais nukreipiamas į pramonės grupes, tokias kaip Vokietijos Šiaurės Reino-Vestfalijos regionas. Prognozuojama, kad iki 2030 m. ES per metus sunaudos 20 mln. tonų žaliojo vandenilio, iš kurio pusė turėtų būti pagaminta pačioje ES. Jei visi Roterdame vystomi ekologiško vandenilio projektai bus sėkmingi, iki 2030 m. Roterdame būtų pagaminama 600 000 tonų vandenilio per metus ir importuojama dar 4 mln. (apie ¼ viso ES poreikio). | <https://www.cepsa.com/en/press/first-green-hydrogen-corridor> |  |
| Spalio 19 d. | NL Energetikos ministras pranešė, kad NL pasitraukiantys iš prieštaringai vertinamo ECT energetikos susitarimo. Anot ministro, Energetikos chartijos sutartis trukdo, o ne prisideda prie Paryžiaus klimato tikslų. Sutartis ilgą laiką buvo kritikuojama iškastinio kuro sektoriaus protegavimo. Įmonės, kurios jaučiasi nukentėjusios dėl klimato politikos, gali pateikti ieškinius dėl žalos atlyginimo vyriausybėms. | <https://www.dutchnews.nl/news/2022/10/dutch-to-leave-energy-charter-treaty-because-of-climate-change-conflict/> |  |
| Spalio 24 d. | NL pirmieji Europoje pradėjo teikti žaliojo vandenilio sertifikatus. Sertifikatu patvirtinama, kad vandenilis gaminamas naudojant žalią elektros energiją. | <https://www.portofrotterdam.com/en/news-and-press-releases/field-test-leads-to-launch-of-first-green-hydrogen-certificates-in-europe> |  |
| Spalio 27 d. | Reaguojant į Europos Komisijos planą REPowerEU, Roterdamo uosto direkcija parengė poziciją ir politines rekomendacijas kaip įgyvendinti vandenilio importo planus. | <https://www.portofrotterdam.com/en/news-and-press-releases/port-of-rotterdam-authority-publishes-policy-recommendations-hydrogen> |  |
| Lapkričio 6 d. | NL Vartotojų ir rinkų priežiūros institucija (ACM) davė leidimą tęsti bandomąjį projektą, pagal kurį namų centrinio šildymo katilai varomi vandeniliu. Tinklo operatoriaus Liander vykdomas projektas yra pirmasis toks NL. | <https://nltimes.nl/2022/11/06/pilot-project-hydrogen-boiler-heat-homes-allowed-begin> |  |
|  |  |  |  |
| **Bendra ekonominė informacija** | | | |
| Lapkričio 2 d. | Rabobank ekonominėje apžvalgoje rašo, kad kaip ir prognozuota birželį, jau matomi pirmieji ekonomikos lėtėjimo ženklai: vartotojų pesimizmas auga, vasarą gamybos įmonių produkcijos augimas sulėtėjo, nors kol kas vartojimas krenta nežymiai. | <https://economics.rabobank.com/publications/2022/october/the-netherlandsthe-tell-tale-signs-of-an-impending-recession/> |  |
| Lapkričio 2 d. | Hipotekos palūkanų normoms toliau kylant, NL būsto rinka sparčiai vėsta; parduodama daugiau namų, tačiau dėl padidėjusių palūkanų normų ir aukštų būsto kainų jie šiuo metu sunkiai prieinami potencialiems pirkėjams. Šiemet būsto kainos turėtų būti 13,7% didesnės nei 2021 m. 2023 m. kainos kris 3,1 proc., o 2024 m. – 2,0 proc. | <https://economics.rabobank.com/publications/2022/october/Dutch-house-prices-expected-to-drop-further/> |  |
|  |  |  |  |
| **Kita ekonominiam bendradarbiavimui aktuali informacija** | | | |
| Spalio 13 d. | Dauguma (79 proc.) NL įmonių šiais metais ėmėsi priemonių, kad jų veikla būtų tvaresnė, iš jų 20% pasirinko energetinio efektyvumo priemones. Vis tik bent 60% įmonių nesilaiko energetinio efektyvumo principų, kad galėtų esmingai sumažinti energijos suvartojimą šalyje. | <https://nltimes.nl/2022/10/13/79-dutch-companies-making-sustainability-improvements-many-avoid-energy-conservation> |  |
| Spalio 19 d. | Siuntų pristatymo įmonė DHL nuo 2023 m. antrojo ketvirčio imsis pristatinėti laiškus (nuo 50 g. svorio) NL. Taigi Deutsche Post dukterinė įmonė perimtų dalį dabartinio monopolininko PostNL rinkos. | <https://nltimes.nl/2022/10/19/dhl-begin-competing-postnl-regular-mail-delivery-netherlands> |  |
| Lapkričio 1 d. | 2010–2021 m. NL prekių eksporto į Taivaną vertė išaugo keturis kartus. Per tą patį laikotarpį eksporto į Rytų Aziją vertė išaugo 2,5 karto. Taivanas yra antra pagal dydį Nyderlandų eksporto šalis Rytų Azijoje 2021 m. Taivanas 2010 m. buvo ketvirtoje vietoje. | <https://www.cbs.nl/en-gb/news/2022/44/exports-to-taiwan-quadrupled-since-2010> |  |
| Lapkričio 1 d. | 2021 NL prekių prekybos vertė buvo maždaug 15% didesnė nei 2019 m. Didesnė importo ir eksporto vertė buvo susijusi su išaugusiomis energijos ir žaliavų kainomis, taip pat su didesne paklausa po pirmosios pandemijos bangos. Ypač išaugo prekyba su Vokietija, Kinija ir Belgija – didžiausiais prekybos partneriais. | <https://www.cbs.nl/en-gb/news/2022/35/more-trade-with-neighbouring-countries-in-2021> |  |
| Lapkričio 2 d. | Šiais metais 59% NL įmonių teigė, kad iki 2030 m. ar anksčiau planuoja tapti neutralios klimato atžvilgiu, palyginti su 55% pernai ir 48% 2020 m. Tuo tarpu 19% įmonių neketina mažinti savo ekologinio pėdsako, palyginti su 22% 2021 m. ir 13% 2020 m. | <https://nltimes.nl/2022/11/02/dutch-companies-becoming-sustainable-big-polluters-reluctant> |  |
| Lapkričio 5 d. | VZ lapkričio 5 d. praneša, kad „Stora Enso“ už 1 mlrd. Eur perka pakuotės gamintoją „De Jong Packaging Group“. „De Jong“ yra vienas didžiausių Beniliukso regiono gofruotos pakuotės gamintojų. „De Jong“ apie sandorį pranešė rugsėjo pradžioje. | <https://dejongverpakking.com/en/news/stora-enso-announces-the-acquisition-of-de-jong-packaging-group/> |  |
| Lapkričio 4 d. | Didžiausia pasaulyje orchidėjų augintoja SO Natural dėl didėjančių dujų kainų pranešė nuo kitų metų kovo stabdanti veiklą. Įmonė veikia nuo šeštojo dešimtmečio, pastaruoju metu kasmet užaugindavo apie 14 mln. orchidėjų. | <https://www.dutchnews.nl/news/2022/11/worlds-biggest-orchid-grower-call-it-quits-over-high-gas-prices/> |  |
| Lapkričio 6 d. | Per pirmuosius devynis 2022 m. mėnesius beveik 21% visų parduotų automobilių buvo elektriniai. Nors NL šiuo metu tik 3,3% automobilių yra elektriniai (kiek daugiau nei 300 000), 2022 m. buvo pasiektas didžiausias kada nors išmetamų teršalų neturinčių transporto priemonių pardavimo pakilimas – beveik dvigubai daugiau nei 2021 m. | <https://nltimes.nl/2022/11/06/300000-electric-cars-netherlands-almere-leading-charge> |  |

Parengė:

Giedrė Geleževičienė, LR ambasados Nyderlandų Karalystėje pirmoji sekretorė, tel. + 31646752333, el. paštas [giedre.gelezeviciene@urm.lt](mailto:giedre.gelezeviciene@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)